munt, per tot annos summo partium studio agitatam, super unionum, sive mar- 

 garitarum originem, atque genesim. Adparet siquidem ex modo dictis, aliisque 

 similibus observationibus , quas mox subjungemus , uniones hasce nihil aliud esse, 

 nisi memoratam materiam testaceam, sive mora, sive morbo, sive lentescentia , 

 sive denique alia de caussa inspissatam, et in calculos multiformescoactam. Quod 

 quidem vel ex eo in primis constare novimus, quod uniones hujuscemodi in 

 Molluscis omnis generis offendere saepenumero nobis usuvenit secundum cir- 

 culationis vias a nobis jam detectas, tum in pallii duplicatura, tum in duplica- 

 tura peritonaei , tum etiam in pericardio, atque ovario; adeo ut cultro opus fue- 

 rit ad membranas praedictas secandas, atque uniones inibi locatas, extrahendas. 

 Huc insuper accedit uniones istas, quae tunicis multis, aliis super alias imposi- 

 tis, coagmentatae esse conspiciuntur , varios in variis Molluscis colores praesefer- 

 re, coloribus testarum, quas incolunt, apprime congruentes. Sic pluries, exem- 

 pli gratia, offendere nobis contigit unionum cumulos inverme Pinnae Muricatae, 

 quarum aliae argenteum, sive margaritaceum, aliae vero granatinum colorem 

 gerebant ; quum neminem lateat testas ejusdem vermis ex bicolori substantia 

 esse conflatas, atque interiorem earum faciem apicibus fere proximam, argenteo 

 colore splendescere , reliquam vero subrubrum , sive granatinum colorem osten- 

 dere. Uniones Haliotidis Tuberculatae, Mytili Edulis, Anomiae Ephippii, sunt 

 omnes margaritaceae : quae in SpondyloGaederopo gignuntur , vel dilute roseum, 

 vel albo-viridescentem obtinent colorem instar testae. Ex adverso unionesin ver- 

 me Arcae Noae repertae, quam violaceo colore infectam omnes norunt , viola- 

 ceo pariter colore splendescebant; itemque inMollusco Anomiae Caepae purpu- 

 reo micabant; prout denique uniones Ostreae Jacobaeae, quae lacteo nitore do- 

 natur , lacteo quoque colore praeditas reperimus . 



Praestat demum hac super re considerare, uniones , de quibus loquimur, in 

 ipsis pariter Molluscorum testis frequenter occurrere. Equidem accidit aliquan- 

 do ob morbosam partium indolem , ut aliquae e tunicis organicis supervenienti- 

 bus, regulari via, sicuti mos est, quaquaversum non distendantur, sed exostoses 

 quasdam, sive verrucarum speciem efficiant, quae pro re nata vel testis ipsis ad- 

 haerent, vel tempore increscente ab iis recedunt. Quum igitur testarum mate- 

 ries argenteum colorem, ac splendescentiam aemulatur, exostoses mox decla- 

 ratae margaritas efficiunt . Neminem latet uniones in genere pro varia sui for- 

 ma, magnitudine, consistentia , colore, ceterisque hujus generis qualitatibus, 

 pluris, minorisve aestimari; adeo ut quae in Sinu Persico, aliisque orientalibus 

 plagis gignuntur, ob earum super ceteras excellentiam pretiosiores putentur. 



